OzLabs/hebrew-wiki-articles huggingface dataset:
צ'מוי טיפיאסו

צ'מוי טיפיאסו (נולדה ה-17 בנובמבר 1940) הייתה אשתו של בכיר בחיל האוויר המלכותי התאילנדי ושכירה בחברת הדלק והגז של תאילנד. היא קיבלה את עונש המאסר הארוך ביותר בעולם בגין הונאת פירמידה בה הייתה מעורבת, ההונאה פגעה ביותר מ-16,000 אזרחים תאילנדים ושוויה נאמד בין 200 ל-300 מיליון דולר.

==ההונאה==
בסוף שנות השישים טיפיאסו הקימה קרן בשם מיאה צ'מוי (בתאילנדית "אמא צ'מוי"), הקרן הוצגה בתור קרן השקעות בדלק בעלת תשואות גבוהות ביותר. הודות לקשריה של טיפיאסו עם בכירים בחיל האוויר וכן בחברת הדלק והגז הממשלתית, הקרן האריכה ימים. קרבתה לאיש חיל האוויר התאילנדי היא זו שעזרה לה לבסס לעצמה מוניטין ולהקנות לתרמית לגיטימיות.

הקרן משכה את תשומת לבם של 16,231 איש והיא לא נסגרה עד לאמצע שנות השמונים.

==מעצר ומאסר==
בין המשקיעים בפירמידה הייתה קבוצה גדולה של אישים חזקים פוליטית יוצאי הצבא ואף אישים מבית המלוכה התאילנדי. לאחר דיונים עם ראמה התשיעי, מלך תאילנד, דיונים שלא פורסמו לידיעת הציבור, הוחלט לסגור את הקרן וטיפיאסו נעצרה. היה הוחזקה בסתר על ידי הצבא ומשפטה לא החל בטרם הוחזרו כספיהם של בכירי הצבא והמקורבים לבית המלוכה. 

ב-27 ביולי 1989 טיפיאסו עמדה לראשונה למשפט בפרשה יחד עם עוד שבעה שותפים לעבירה. היא נידונה ל-141,078 שנות מאסר, אך בית המשפט הצהיר שהעונש שהיא יכולה לרצות על פי החוק בעוון הונאה מוגבל לעשרים שנה בלבד. בפועל, היא ריצתה רק 4 שנות מאסר ושוחררה בשנת 1993

קטגוריה:ילידות 1940
קטגוריה:עבירות צווארון לבן
סביבון סוב סוב סוב

סְבִיבוֹן – סוֹב סוֹב סוֹב הוא שיר לכבוד חג החנוכה מאת לוין קיפניס שהותאם ללחן עממי, ואשר עוסק במנהג המשחק בסביבון. השיר פורסם בשנת 1923 בספרו "מחרוזת" (הוצאת אמנות, פרנקפורט).<ref></ref>

==הלחן==
את המנגינה קיבל קיפניס מהמוזיקולוג ואספן המוזיקה העממית היהודית אברהם צבי אידלסון. תחילה הוא השתמש בה לשיר "מפאת ירדן מהר גלעד". כאשר חיבר קיפניס את "סביבון סוב סוב סוב", ביקש מנחום נרדי שיכתוב בשבילו מנגינה לשיר. לאחר שהמנגינה שהציע זה לא מצאה חן בעיניו, הוא השתמש באותה מנגינה שקיבל מאידלסון.

==קישורים חיצוניים==
250px

* 
* 
* 

==הערות שוליים==

קטגוריה:שירי חנוכה
קטגוריה:שירי לוין קיפניס
קטגוריה:שירי שנות ה-1920
דד מורוז

דמויותיהן של דד מורוז ו[[סנגורוצ'קה בכרטיס ברכה]]
דֶד מוֹרוֹז (ברוסית: Дед Мороз (נהגה "מַרוז"; באוקראינית: Дід Мороз; בבלארוסית: Дзед Мароз) הוא דמות בדיונית בפולקלור הסלאבי המזכירה במאפייניה את סנטה קלאוס במערב ואת איאז אטה במזרח. התרגום המילולי הוא "סבא כפור". על פי האגדות הסלאביות, מורוז מביא מתנות לילדים, לעיתים קרובות פנים אל פנים בזמן הנובי גוד.

עד להגעת הנצרות במאה התשיעית והעשירית לאזור רוסיה התקיימו מספר אמונות סלאביות באזור. אחד השדים במיתולוגיה היה מורוזקו. מורוזקו היה עוזר לילדים טובים ואנשים עובדי כפיים ולפעמים אף חילק מתנות, ולעומת זאת העניש ילדים חצופים (באגדת ילדת השלג הוא מקפיא למוות את הילדה החצופה בעודו נותן מתנות יקרות ערך לילדה טובת הלב).

במהלך המאה ה-19 לאחר שמספר מחזות שפורסמו ברבים, התעצבה דמותו של דד מורוז בדומה למה שמקובל לראות היום.

לפי המסורת, במהלך החג מחלק דד מורוז מתנות בחשאי בליל השנה החדשה, ומניחן למרגלות עץ היולקה בעזרת נכדתו סנגורוצ'קה (נערת השלג). דד מורוז נוהג על סוס או על טרוייקה , שהיא כרכרה הרתומה לשלושה סוסים (ולא לאיילים כפי שמקובל במסורת של סנטה קלאוס). לפי המסורת, סנגורוצ'קה לובשת גלימה כסופה כחולה ארוכה וכובע פרווה או כתר דמוי פתית שלג. דד מורוז עוטה מעיל פרווה המגיע עד עקביו, כובע פרווה חצי עגול ומגפי לבד על רגליו. יש לו זקן לבן ארוך. ברוסיה העיירה וֶליקי אוּסטיוּג שבמחוז וולוגדה נחשבת למקום מגוריו; בבלארוס יער ביאלובייסקה נחשב למקום מגוריו. סטלין הורה כי מורוז ילבש אך ורק מעיל בצבע כחול, כדי לבדל אותו מסנטה קלאוס הנוצרי האדום, עם זאת, הרוסים אינם מקפידים על כך.

בתקופת קיומה של ברית המועצות והמלחמה הקרה התפשטה דמותו של דד מורוז במרבית מדינות הגוש המזרחי (בארמנית מכונה הדמות:"פאפ דזמר" (Ձմեռ Պապ), בבולגרית:"דידו קולדה" (Дядо Коледа) וכו').

אצל חלק מהעמים הלא סלאבים שחיו תחת השלטון של האימפריה הרוסית, קיימים שמות לדד מורוז בשפה המקומיות:
 בשפה הטטרית והבשקירית דד מורוז ידוע כ-Ҡыш бабай Qïš babay, (זקן החורף), ובשפה היקוטית ידוע כ-Chys Khan (אדון הקור), בשפה הננטית ידוע כ-Yamal Iri (סבא ימאל). באזרבייג'ן דד מורוז ידוע כ-Şaxta Baba (סבא כפור) ומלווה בילדת הקרח Qar Qız.

בטורקיה, נוצרה דמותו של נואל באבא כדמות מחלקת מתנות לשנה החדשה, כחלק מרפורמות אטאטורק שנועד להקנות לעם הטורקי המוסלמי מקביל לחג המולד בראש השנה האזרחית.

==קישורים חיצוניים==

==הערות שוליים==

* [http://www.novygodisraeli.com/blank-4 דמויותיהן של דֵד מַרוֹז וסְנֵגוּרָצְ'קַה], נובי גוד ישראלי
* [http://rbth.com/articles/2010/12/15/reveling_in_russian_santas_fairytale_home05209.html Reveling in Russian Santa’s fairytale home]

קטגוריה:מיתולוגיה סלאבית
קטגוריה:דמויות בדיוניות
קטגוריה:חגיגות השנה החדשה
קטגוריה:חורף
קטגוריה:רוסיה: תרבות
הנס מרטין זוטרמייסטר

קריקטורה 1971
הנס-מרטין זוטרמייסטר (בגרמנית: Hans Martin Sutermeister; 29 בספטמבר 1907 - 4 במאי 1977) היה סופר שווייצרי, שכתב בשפה הגרמנית.

זוטרמייסטר נולד בשנת 1907 בארגאו כבנו של פרידריך זוטרמייסטר, תאולוג. הוא עצמו למד תאולוגיה, אבל נשר מהמכללה ועבר ללימודי רפואה. בשנת 1941 קיבל בעצמו את התואר דוקטור לרפואה באוניברסיטת בזל. לאחר שלמד רפואה התנודד שנים ארוכות בעבודתו בין הרפואה לספרות. בשנים 1946–1947 היה רופא פליטים באונר"א בגרמניה, פולין וצ'כוסלובקיה. הוא היה נשוי לתושבת ברלין ונולדו לו שלוש בנות.<ref></ref>

הוא אחיו של המלחין היינריך זוטרמייסטר.

==קישורים חיצוניים==

* 

==הערות שוליים==

קטגוריה:סופרים שווייצרים כותבי גרמנית
קטגוריה:בוגרי אוניברסיטת בזל
קטגוריה:שווייצרים שנולדו ב-1907
קטגוריה:נפטרים ב-1977
ג'וש גוטהיימר

ג'וש גוטהיימר (באנגלית: Josh Gottheimer; נולד ב-8 במרץ 1975) הוא פוליטיקאי יהודי-אמריקאי חבר המפלגה הדמוקרטית. ב-2016 נבחר לכהן כנציג המחוז החמישי של ניו ג'רזי בבית הנבחרים של ארצות הברית.

==ביוגרפיה==
גוטהיימר נולד וגדל בנורת' קולדוול שבניו ג'רזי, בנם של גוון פלדמן שעבדה כגננת ודונלד גוטהיימר, בעל עסק לשיווק מוצרי קוסמטיקה. ב-1997 סיים תואר ראשון בהיסטוריה של ארצות הברית מאוניברסיטת פנסילבניה, בשנת 1999 למד היסטוריה של העת החדשה באוניברסיטת אוקספורד שבאנגליה במסגרת מלגת ת'ורון . ב-2004 סיים תואר JD במשפטים מבית הספר למשפטים בהרווארד. 

את עיסוקו בתחום הפוליטי החל בגיל 16 כשעבד כמתמחה במטהו של פרנק לוטנברג חבר הסנאט של ארצות הברית מניו ג'רזי. בתקופת לימודי התואר הראשון עבד כמתמחה במטהו של יושב ראש בית הנבחרים של ארצות הברית טום פולי. במהלך הבחירות לנשיאות ארצות הברית 1996 הועסק בצוות התגובות של ביל קלינטון. בשנים 1998–2001 עבד בבית הלבן כעוזר לנשיא וכותב נאומים. בין השאר סייע בכתיבת נאומי מצב האומה של קלינטון בשנים 1999 ו-2000 ובנאומו בפני ועידת המפלגה הדמוקרטית בשנת 2000. בשנת 2001 שימש יועץ בכיר למרי פרנסס ברי, יושבת ראש נציבות זכויות האזרח של ארצות הברית. במהלך הבחירות המוקדמות במפלגה הדמוקרטית לקראת הבחירות לנשיאות ארצות הברית 2004 שימש כותב הנאומים וסגן מנהל התקשורת של וסלי קלארק ולאחר מכן ככותב נאומים למועמד המפלגה ג'ון קרי. 

בשנים 2005–2006 עבד כמנהל תחום האסטרטגיה התקשורתית בחברת פורד ולאחר מכן עבד בחברת יחסי הציבור בורסון-מרסטלר כסגן נשיא. ב-2010 מונה ליועץ למנהל רשות התקשורת הפדרלית ובשנים 2012–2015 עבד בחברת מיקרוסופט. 

גוטהיימר חבר בלשכת המסחר של ניו ג'רזי וחבר באיפא"ק.

בנובמבר 2016 נבחר לנציג המחוז החמישי של ניו ג'רזי בבית הנבחרים של ארצות הברית לאחר שגבר על חבר הקונגרס המכהן סקוט גארת', ברוב של 50.4% לעומת 47.3%. בנובמבר 2018 נבחר לתקופת כהונה שנייה.

גוטהיימר נשוי לעורכת הדין מרלה טאסק והם הורים לבן ובת.

==ספריו==
גוטהיימר הוא מחברם של שני ספרים:
* Ripples Of Hope: Great American Civil Rights Speeches יצא לאור ב-2003. הספר עוסק בנאומים מפורסמים בתחום זכויות האזרח במהלך ההיסטוריה של ארצות הברית.
* Power in Words: The Stories behind Barack Obama's Speeches, from the State House to the White House יחד עם מרי פרנסס ברי, יצא לאור ב-2010. הספר עוסק ב-18 מהנאומים של ברק אובמה מ-2002 ועד בחירתו לנשיא ב-2008.

==קישורים חיצוניים==

* 

* [https://gottheimer.house.gov/ ג'וש גוטהיימר] באתר בית הנבחרים של ארצות הברית
* [http://josh4congress.com/meet-josh/ אתר הבחירות של ג'וש גוטהיימר]
* [https://www.c-span.org/video/?419180-12/interview-representativeelect-josh-gottheimer-dnj ראיון] באתר c-span.org, 29 בנובמבר 2016
* 

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:כותבי נאומים
קטגוריה:סגל הבית הלבן
קטגוריה:יהודים חברי בית הנבחרים של ארצות הברית
קטגוריה:חברי הקונגרס ה-115 של ארצות הברית
קטגוריה:חברי בית הנבחרים של ארצות הברית מניו ג'רזי
קטגוריה:בוגרי אוניברסיטת פנסילבניה
קטגוריה:בוגרי בית הספר למשפטים באוניברסיטת הרווארד
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1975
דבורת-הדבש הננסית

ממוזער
דבורת-הדבש הננסית (שם מדעי: Apis florea) היא דבורה קטנת-ממדים בסוג דבורת-הדבש. המין נפוץ באופן טבעי בדרום-מזרח ודרום-מרכז אסיה, והופץ על ידי האדם גם למזרח התיכון וצפון-מזרח אפריקה. שמה של דבורת-הדבש הננסית נובע מממדי גופה הקטנים בהשוואה לרוב המינים האחרים של דבורי הדבש, כגון דבורת-הדבש האירופית. אורך גופה של פועלת הוא בדרך כלל 7–10 מ"מ. דבורת-הדבש הננסית מקימה מושבות קטנות יחסית, והקן שלה מהווה חלה יחידה הבנויה על מצע חשוף כגון ענף של עץ או קיר. העוקץ שלה חלש יותר מהעוקץ של דבורת-הדבש האירופית. זהו אחד המינים הקדומים בסוג דבורת-הדבש, בעל מאפיינים הדומים יותר לאב הקדמון של הסוג.

דבורי-דבש ננסיות נוטות לבנות את קיניהן בגבהים נמוכים, הרחק מקרינת שמש ישירה, ועל צידם החיצוני של ענפים. מרחקי השיחור שלהן נוטים להיות ארוכים יותר בהשוואה למינים אחרים של דבורי דבש. המלכה מזדווגת בדרך כלל עם 3–4 זכרים. לעומתה, המלכה של דבורת-הדבש האירופית יכולה להזדווג עם עד 25 זכרים, אך רק מיעוטם יצליחו להעביר זרע אל איברי אגירת הזרע (spermatheca) שבגוף המלכה. הריקוד של פועלות דבורת-הדבש הננסית פחות מפותח מהריקוד של דבורת-הדבש האירופית. הוא אינו מכוון לפי כוח הכבידה. הריקוד מבוצע על חלקה העליון האופקי של החלה, בסמוך לחיבור עם ענף העץ התומך. הדבורה רצה בכיוון אחד, המכוון למקור שיחור המזון בו ביקרה. מנגנון דומה של ריקוד משמש לבחירת אתר קינון חדש. 

הקינים החשופים של דבורת-הדבש הננסית פגיעים מאוד לתקיפה על ידי בעלי חיים טורפים שונים, ואף נטפלות אליהן אקריות מהמין Euvarroa sinhai. הפועלות נוקטות מגוון של אמצעים להגנה על הכוורת: אזהרת פועלות שכנות על ידי קולות לחישה והרעדת הגוף; הסוואת הקן בתוך עלווה צפופה; הפרשת חומר דביק בתור מחסום נגד נמלים. כאשר פועלת נתקלת בסכנה, היא משמיעה קול אזהרה המכונה piping. הפועלות השכנות מגיבות תוך כמה עשיריות השנייה על ידי השמעת קולות לחישה (hissing) בעזרת הכנפיים. תגובת הלחישה מתפשטת במהירות לפועלות רחוקות יותר, ויוצרת אפקט קולני ומסונכרן. תגובת הלחישה מלווה בהפסקת פעולות המחיה השגרתיות של הפועלות כגון שיחור, ריקוד ועזיבת הכוורת.

דבורת-הדבש הננסית חיה בטבע בלבד ואינה מבויתת. למרות זאת, היא מהווה מאביק חשוב, בעל ערך כלכלי משמעותי באזורי תפוצתה. הדבש של דבורת-הדבש הננסית תופס מקום חשוב בתרבויות של דרום-מזרח ודרום-מרכז אסיה. הוא בעל ערך רב בדת ההינדית, ומוגש במגוון טקסים מסורתיים. בבודהיזם, מקובל להעניק את הדבש לנזירים כמחווה על מעשה טוב. באזורים שונים כגון נפאל, אתרי איסוף דבש הפכו למוקדי תיירות.

==דבורת-הדבש הננסית בישראל==
דבורת-הדבש הננסית מהווה מין פולש בדרום ישראל ובירדן. היא תועדה לראשונה בעיר עקבה בירדן בשנת 2007, וכעבור זמן קצר נצפתה גם באילת; נכון ל-2016 דווח כי התפשטה צפונה לפחות עד באר אורה. היא הגיעה לאזור ככל הנראה דרך ספינת משא מעומאן שעגנה בנמל עקבה. המין מהווה מטרד מתמשך עבור מגזר התיירות באזור המלונות באילת. כמו כן, קיים חשש כי המשך התפשטות המין צפונה אל אזור המרכז יגרום לתחרות עם דבורי-דבש אירופיות ודבורי בר מקומיות ולהעברת פתוגנים אליהן, ועקב כך לפגיעה בענף הדבוראות, באוכלוסיות דבורי הבר או בהאבקת צמחי בר וחקלאות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1787
קטגוריה:טקסונים שתוארו בידי יוהאן כריסטיאן פבריציוס
קטגוריה:דבוריים
קטגוריה:מיני בעלי חיים פולשים בישראל
קטגוריה:דרום-מזרח אסיה: חרקים
תיבת גומא

בת פרעה מוצאת את משה בתיבה. ציור מעשה ידי קונסטנטין פלביטסקי ]]
תֵּבַת הגֹּמֶא הייתה תיבה עשויה גומא פפירוס שצופתה בחימר וזפת כדי למנוע חדירת מים, שאליה הוכנס משה על ידי יוכבד אמו, שביקשה להגן עליו מגזירת פרעה.

התיבה הייתה עשויה מגומא, המזוהה עם גומא פפירוס, וחוזקה "בַחֵמָר וּבַזָּפֶת". צמח הפפירוס גדל לאורך גדות הנילוס ומצוי לרב באזור הדלתא של הנהר. צמח הגומא מגיע לגובה של 2.5 מטרים והוא מעוטר בעלים ופרחים. המצרים הקדמונים השתמשו בגומא כדי להתקין נעליים, מחצלות ואף סירות. לעשיית תיבת משה הספיק קנה אחד של גומא. את התיבה הניחה אם משה בין קני הסוף על שפת היאור כדי שלא תיסחף. במצרים העתיקה סימל הגומא חיים ארוכים וענפי הגומא שימשו כקמע המביא ברכה למחזיק בהם.

המילה 'תיבה' מופיעה בעוד סיפור תנ"כי, תיבת נח. גם בסיפור זה, התיבה מסמלת הצלה. בשני הסיפורים, משה בתיבה ותיבת נח, ניצלים השוכנים בה בחסדו של האל.

תיבת משה הייתה כ 1.5 מטרים

סיפור ידוע נוסף מהמזרח הקדום, בו היה שימוש לסל נצרים הוא סיפורו של סרגון מאכד, אשר אמו הכוהנת הפקירה אותו לחסדי הנהר.

==ראו גם==
* משה בתיבה (סיפור מקראי)

==הערות שוליים==

קטגוריה:פרשת שמות
קטגוריה:נילוס
קטגוריה:תיבות
עונת 1968/1969 בלה ליגה

עונת 1968/1969 הייתה העונה ה-38 של לה ליגה שהיא הליגה הספרדית הבכירה בכדורגל. העונה החלה ב-14 בספטמבר 1968 והסתיימה ב-20 באפריל 1969.

הליגה כללה 16 קבוצות. קבוצות שזכו במקום 14–16 יעברו בסוף העונה לליגת משנה במקום שלוש קבוצות מליגת משנה.

מליגת המשנה עלו גרנדה ודפורטיבו לה קורוניה.

ריאל מדריד זכתה בתואר וזאת בפעם ה-14 בתולדות המועדון והפעם השלישית ברציפות.

אספניול, מאלגה וקורדובה ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק לחוסה גארטה מאתלטיקו מדריד ולאמנסיו אמארו מריאל מדריד. בהתאם לנתונים הרשמיים של ה-LFP הם כבשו 14 שערים כ"א. אמנסיו אמארו עשה זאת ב-29 משחקים וחוסה גרטה ב-30 משחקים.

"פרס זאמורה" לשוער הטוב ביותר הוענק לסלבדור סדורני מברצלונה שספג 18 שערים ב-30 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ריאל מדריד (אלופה)||30||18||11||1||46||21|| 25||47||העפלה לגביע האלופות
|-align="center" bgcolor="#EFEFEF"
|2|| לאס פאלמס||30||15||8||7||45||34|| 11||38|| העפלה לגביע ערי הירידים
|-align="center"
|3|| ברצלונה||30||13||10||7||40||18|| 22||36|| העפלה לגביע ערי הירידים
|-align="center" bgcolor="#EFEFEF"
|4|| סבאדל||30||10||12||8||33||34|| 1-||32|| העפלה לגביע ערי הירידים
|-align="center"
|5|| ולנסיה||30||10||11||9||36||39|| 3- ||31|| העפלה לגביע ערי הירידים
|-align="center" bgcolor="#EFEFEF"
|6|| אתלטיקו מדריד||30||10||10||10||40||37|| 3||30||
|-align="center"
|7|| ריאל סוסיאדד||30||10||9||11||36||33|| 3||29||
|-align="center" bgcolor="#EFEFEF"
|8|| גרנדה||30||11||7||12||26||38|| 12-||29||
|-align="center"
|9|| אלצ'ה||30||7||15||8||25||23|| 2||29||
|-align="center" bgcolor="#EFEFEF"
|10|| דפורטיבו לה קורוניה||30||11||6||13||39||44|| 5-||28||
|- bgcolor=#FFF5C4
|11|| אתלטיק בילבאו||30||10||8||12||42||46|| 4-||28||זכייה בגביע חנרליסימו, העפלה לגביע אירופה למחזיקות גביע.
|-align="center" bgcolor="#EFEFEF"
|12|| פונטוודרה||30||7||13||10||20||23|| 3-||27||
|-align="center"
|13|| ריאל סרגוסה||30||8||10||12||36||36|| 0||26||
|-align="center" bgcolor="#FFCCCC"
|14|| מאלגה||30||9||7||14||37||42|| 5-||25|| ירדה ליגה
|-align="center" bgcolor="#FFCCCC"
|15|| אספניול||30||8||8||14||29||36|| 7-||24|| ירדה ליגה
|-align="center" bgcolor="#FFCCCC"
|16|| קורדובה||30||5||11||14||31||57|| 26-||21|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|rowspan="2" |1
| חוסה גארטה
|אתלטיקו מדריד
|rowspan="2"|14
|-
| אמנסיו אמארו
|ריאל מדריד
|-
|3
| סבסטיאן פלייטס
|מלאגה
|13
|-
|rowspan="3" |4
| חוסה מנואל לאון
|לאס פאלמס
|rowspan="3"|11
|-
| אנטוניו אדוארדו לופז
|דפורטיבו לה קורוניה
|-
| חוסה אנטוניו סאלודה
|ברצלונה
|}

==קישורים חיצוניים==
* [http://www.rsssf.com/tabless/spanhist5969.html#6869 נתונים מפורטים מאתר rsssf]
* [http://www.bdfutbol.com/en/t/t1968-69.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1968
קטגוריה:תחרויות כדורגל ב-1969
קטגוריה:1969 בספרד
עונת 1969/1970 בלה ליגה

עונת 1969/1970 הייתה העונה ה-39 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1969 והסתיימה ב-19 באפריל 1970.

הליגה כללה 16 קבוצות. קבוצות שזכו במקום 14–16 עברו בסוף העונה לליגת משנה במקום שלוש קבוצות מליגת משנה.

מליגת המשנה עלו סביליה (זכתה במקום השלישי בסוף העונה), מיורקה וסלטה ויגו.

אתלטיקו מדריד זכתה בתואר וזאת בפעם השישית בתולדות המועדון.

דפורטיבו לה קורוניה, מיורקה ופונטוודרה ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק לכדורגלנים שכבשו 16 שערים:
* אמנסיו אמארו מריאל מדריד (ב-29 משחקים), העונה השנייה ברציפות
* חוסה גרטה מאתלטיקו מדריד (ב-30 משחקים), העונה השנייה ברציפות
* לואיס אראגונס מאתלטיקו מדריד (ב-30 משחקים)

"פרס זאמורה" לשוער הטוב ביותר הוענק לחוסה אנחל איריבר מאתלטיק בילבאו שספג 20 שערים ב-30 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| אתלטיקו מדריד (אלופה)||30||18||6||6||53||22|| 31||42||העפלה לגביע האלופות
|-align="center" bgcolor="#EFEFEF"
|2|| אתלטיק בילבאו||30||17||7||6||44||20|| 24||41|| העפלה לגביע ערי הירידים
|-align="center"
|3|| סביליה||30||14||7||9||39||32|| 7||35||העפלה לגביע ערי הירידים
|- bgcolor=#FFF5C4
|4|| ריאל מדריד||30||13||9||8||50||42|| 8||35|| זכייה בגביע חנרליסימו, העפלה לגביע אירופה למחזיקות גביע.
|-align="center" bgcolor="#EFEFEF"
|5|| ברצלונה||30||13||9||8||40||31|| 9||35||העפלה לגביע ערי הירידים
|-align="center" bgcolor="#EFEFEF"
|6|| ולנסיה||30||15||5||10||35||23|| 12||35||העפלה לגביע ערי הירידים
|-align="center"
|7|| ריאל סוסיאדד||30||15||3||12||47||37|| 10||33||
|-align="center" bgcolor="#EFEFEF"
|8|| ריאל סרגוסה||30||13||7||10||35||39|| 4-||33||
|-align="center"
|9|| לאס פאלמס||30||10||7||13||32||40|| -8||27||
|-align="center" bgcolor="#EFEFEF"
|10|| סלטה ויגו||30||10||7||13||31||39|| 8-||27||
|-align="center"
|11|| אלצ'ה||30||8||10||12||32||44|| 12-||26||
|-align="center" bgcolor="#EFEFEF"
|12|| גרנדה||30||8||10||12||20||31|| 11-||26||
|-align="center"
|13|| סבאדל||30||10||5||15||31||37|| 6-||25||
|-align="center" bgcolor="#FFCCCC"
|14|| דפורטיבו לה קורוניה||30||8||9||13||25||32|| 7-||25|| ירדה ליגה
|-align="center" bgcolor="#FFCCCC"
|15|| מיורקה||30||7||8||15||33||52|| 19-||22|| ירדה ליגה
|-align="center" bgcolor="#FFCCCC"
|16|| פונטוודרה||30||4||5||21||20||46|| 26-||13|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|rowspan="3" |1
| חוסה גארטה
|אתלטיקו מדריד
|rowspan="3"|16
|-
| אמנסיו אמארו
|ריאל מדריד
|-
| לואיס אראגונס
|אתלטיקו מדריד
|-
|4
| ארנסטו דומינגז
|מיורקה
|13
|-
|rowspan="2" |5
| ברנרדו אקוסטה
|סביליה
|rowspan="2"|12
|-
| סבסטיאן פלייטס
|ריאל מדריד
|}

==קישורים חיצוניים==
* [http://www.rsssf.com/tabless/spanhist6979.html#6970 נתונים מפורטים מאתר rsssf]
* [http://www.bdfutbol.com/en/t/t1969-70.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1969
קטגוריה:תחרויות כדורגל ב-1970
קטגוריה:1969 בספרד
עונת 1970/1971 בלה ליגה

עונת 1970/1971 הייתה העונה ה-40 של לה ליגה שהיא הליגה הספרדית הבכירה בכדורגל. העונה החלה ב-12 בספטמבר 1970 והסתיימה ב-18 באפריל 1971. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה. שינוי זה בוצע בעקבות הכוונה להגדיל את הליגה ל-18 קבוצות החל מעונת 1971/1972.

מליגת המשנה עלו אספניול, מאלגה וסלטה ויגו.

ולנסיה זכתה בתואר וזאת בפעם הרביעית בתולדות המועדון. היא זכתה במקום הראשון בזכות העתרון במשחקים נגד ברצלונה (ניצחון ותיקו) במהלך העונה.

ריאל סרגוסה ואלצ'ה ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק לכדורגלנים שכבשו 17 שערים:

* חוסה גרטה מאתלטיקו מדריד (ב-28 משחקים), העונה השלישית ברציפות
* קרלס רשאק מברצלונה (ב-28 משחקים) 

"פרס זאמורה" לשוער הטוב ביותר הוענק לאנחל אבלרדו מולנסיה שספג 19 שערים ב-30 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ולנסיה (אלופה)||30||18||7||5||41||19|| 22||43||העפלה לגביע האלופות
|- bgcolor=#FFF5C4
|2|| ברצלונה||30||19||5||6||50||22|| 28||43|| זכייה בגביע חנרליסימו, העפלה לגביע אירופה למחזיקות גביע.
|- bgcolor=#97DEFF
|3|| אתלטיקו מדריד||30||17||8||5||51||20|| 31||42|| העפלה לגביע אופ"א
|- bgcolor=#97DEFF
|4|| ריאל מדריד||30||17||7||6||46||24|| 22||41|| העפלה לגביע אופ"א
|- bgcolor=#97DEFF
|5|| אתלטיק בילבאו||30||14||7||9||40||31|| 9||35|| העפלה לגביע אופ"א
|- bgcolor=#97DEFF
|6|| סלטה ויגו||30||15||5||10||37||32|| 5||35||העפלה לגביע אופ"א
|-align="center"
|7|| סביליה||30||13||6||11||34||42|| 8-||29||
|-align="center" bgcolor="#EFEFEF"
|8|| ריאל סוסיאדד||30||10||9||11||23||27|| 4-||29|| 
|-align="center"
|9|| מאלגה||30||8||12||10||27||32|| 5-||28||
|-align="center" bgcolor="#EFEFEF"
|10|| גרנדה||30||10||8||12||33||34|| 1-||28||
|-align="center"
|11|| אספניול||30||8||9||13||18||25|| 7-||25||
|-align="center" bgcolor="#EFEFEF"
|12|| ריאל חיחון||30||10||5||15||35||44|| 9-||25||
|-align="center"
|13|| סבאדל||30||8||5||17||28||49|| 21-||21||
|-align="center" bgcolor="#EFEFEF"
|14|| לאס פאלמס||30||5||10||15||33||42|| 9-||20||
|-align="center" bgcolor="#FFCCCC"
|15|| אלצ'ה||30||4||10||16||25||46|| 21-||18|| ירדה ליגה 
|-align="center" bgcolor="#FFCCCC"
|16|| ריאל סרגוסה||30||3||9||18||22||54|| 32-||15|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|rowspan="2" |1
| חוסה גארטה
|אתלטיקו מדריד
|rowspan="2"|17
|-
| קרלס רשאק 
|ברצלונה
|-
|rowspan="3" |3
| פירי
|ריאל מדריד
|rowspan="3"|13
|-
| קיני 
|ספורטינג חיחון
|-
| ברנרדו אקוסטה 
|סביליה
|-
|6
| חאבייר אירורטה
|אתלטיקו מדריד
|12
|-
|7
| פידל אוריארטה 
|אתלטיק בילבאו
|11
|}

==קישורים חיצוניים==
* [http://www.rsssf.com/tabless/spanhist6979.html#7071 נתונים מפורטים מאתר rsssf]
* [http://www.bdfutbol.com/en/t/t1970-71.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1971
קטגוריה:תחרויות כדורגל ב-1970
HD 164595

HD 164595 הוא כוכב מסוג G הממוקם בקבוצת הכוכבים הרקולס וייחודו הוא דמיונו לשמש בממדיו, אף על פי שגילו גדול מזה של השמש. יתרה מזו, יש ל־HD 164595 סיווג ספקטרלי זהה לשמש וגם טמפרטורה דומה.

סביבו חג כוכב לכת אחד ידוע, HD 164595 b , המשלים סיבוב כל 40 ימי-ארץ במרחק של 0.23 יחידות אסטרונומיות, גודלו הוא כגודלו של כוכב הלכת נפטון ומסתו כ-16 מסות ארץ.

ב-15 במאי 2015 זיהה RATAN-600 , רדיו-טלסקופ של האקדמיה המדעית הרוסית שבזלנצ׳קסקיה , אותות רדיו אשר הגיעו בעוצמה של 11 ג'יגה-הרץ ונקלט בחלקו מספקטרום רדיו שמצוי בשימושו של צבא רוסיה . עוצמת השדר הראתה שהוא שודר ממשדר איזוטרופי, מה שנותן אינדיקציה כי מדובר בציוויליזציה מסוג 2 בסולם קרדשב. התגלית נשמרה בסוד מהקהילה הבינלאומית, כאשר בין המדענים חלקו הדעות - בעוד חלק סברו כי מדובר בתופעת טבע, הרי שהיו אסטרונומים שפנו לפרויקט סט"י לצורך מחקר יותר מעמיק. ימים לאחר מכן הודיעה האקדמיה למדעים ברוסיה כי "עיבוד וניתוח מאוחר יותר של האות גילה שמקורו הסביר ביותר הוא מכדור הארץ" וגם בפרויקט סט"י סברו כי אין שום דבר שיכול להבדיל בין האות לבין אות רדיו מלוויין שחלף בשדה הראיה של הטלסקופ.

==ראו גם==
* אות ה"וואו!"
* הודעת ארסיבו

==הערות שוליים==

קטגוריה:קבוצת הכוכבים הרקולס
קטגוריה:כוכבי הסדרה הראשית מסוג G
קטגוריה:חיים מחוץ לכדור הארץ
לחמה בעג'ין

לחם בעג'ין (מערבית: لحم بعجين לחמעג'ון, "בצק עם בשר"; בטורקית: Lahmacun להמג'ון; בארמנית: լահմաջու להמג'ו) הוא בצק אפוי עגול ודק, עליו בשר קצוץ (לרוב בשר כבש או בקר), סלט ירקות קצוצים ועשבים הכולל פטרוזיליה ובצל, ותבלינים כגון פפריקה, כמון, קינמון ופלפלת צ'ילי. 

לחם בעג'ין הוא מנה מוכרת בארמניה, לבנון, טורקיה, סוריה ובקהילות ארמניות וטורקיות בעולם. לעיתים נקראת המנה פיצה ערבית פיצה טורקית או פיצה ארמנית. 

המנה פופולרית בירושלים בזכות הקהילה היהודית האורפלית והערבית. האורפלים נוהגים להוסיף תמרהינדי לבשר.

==קישורים חיצוניים==

קטגוריה:מאפים
קטגוריה:המטבח הערבי
קטגוריה:המטבח הישראלי
קטגוריה:המטבח המזרח-תיכוני
קטגוריה:המטבח הלבנוני
קטגוריה:המטבח הסורי
קטגוריה:המטבח הארמני
קטגוריה:המטבח הקפריסאי
קטגוריה:המטבח העיראקי
910-919 לפנה"ס

שימו לב: ערך זה מכיל אירועים מן השנים 919 - 910 לפני הספירה

== אירועים ומגמות ==
* 912 לפנה"ס - אדד-ניררי השני מחליף את אביו אשור-דן השני ומתמנה למלך אשור. 
* 911 לפנה"ס - אביה מלך יהודה מחליף את אביו רחבעם ומתמנה למלך יהודה. 
* 910 לפנה"ס - וי משושלת ג'ואו מתמנה למלך בסין.

== אנשים משמעותיים ==
* רחבעם מלך יהודה, בנו של שלמה המלך (מלך בשנים 911 - 928 לפנה"ס).
* אביה מלך יהודה (מלך בשנים 908 - 911 לפנה"ס).
* ירובעם מלך ישראל הראשון לאחר הפיצול (מלך בשנים 907 - 928 לפנה"ס).
* אשור דן השני, מלך אשור (מלך בשנים 912 - 934 לפנה"ס).

==קישורים חיצוניים==

*
קטגוריה:המאה ה-10 לפנה"ס
דלטון (ג'ורג'יה)

דלטון (באנגלית: Dalton) היא עיר המהווה את מושב מחוז ויטפילד שבמדינת ג'ורג'יה שבארצות הברית. העיר שוכנת במרחק קצר מהכביש הבין-מדינתי 75 למרגלות רכס ההרים הכחולים (Blue Ridge Mountains) שבצפון-מערב ג'ורג'יה והיא לאחר רום היא השנייה בגודלה בחלק זה של המדינה.

בדלטון פועלים רבים ממפעלי ייצור השטיחים שבארצות הברית. היא מהווה בית לפעילויות אומנות ותרבות תוססים, למבנים היסטוריים רבים ולאתרי מלחמת האזרחים. בעיר ניצב מרכז הסחר והכנסים של צפון-מערב ג'ורג'יה, שבה שוכן היכל התהילה של מאמני הספורט של ג'ורג'יה ומתקיימים בו אירועים במשך כל השנה.

מיוני 2011 ועד יוני 2012, כאשר מפעלי שטיחים שהעסיקו אלפי עובדים בעיר, עברו תהליכים של ארגון מחדש, צמצום פעילות, ירידה בייצור וסגירה, איבדו 4,600 מתושבי העיר את מקור פרנסתם ועל פי נתוני מחלקת העבודה של ארצות הברית דלטון היא העיר שחוותה אז את היקף הפיטורין הגרוע ביותר בארצות הברית. בהמשך התאושש שוק העבודה המקומי כאשר שיעור האבטלה במטרופולין של דלטון ירד ל-5.5% במאי 2016, שכן קצב יצירת מקומות העבודה החדשים עלה על שיעור הפיטורין.
==היסטוריה==
שבטי המוסקוגי ואחרים ישבו באזור עד לאמצע המאה ה-18, כאשר שבטי הצ'רוקי דחקו אותם מערבה ודרומה. הצ'רוקים כינו את ההרים שבצפון ג'ורג'יה "האדמה המכושפת" עד אשר הם אולצו לעקור משם ב-1838 במסע טרגי שידוע כיום בכינוי "נתיב הדמעות".

כאשר עזבו את האזור אחרוני הצ'רוקים, הייתה כבר מסילת הברזל בעבודות הקמה. הייתה זו מסילת המערב והאטלנטי (W&A) שחיברה את עמק נהר הטנסי עם מסילת ג'ורג'יה שהייתה אז גם בהקמה. ב-1847 הוגדר כל השטח ברדיוס של מייל אחד סביב לתחנת הרכבת ששכנה במרכז העיר כשטח העירוני. החלק האחרון של קטע מסילת הברזל העיקרי הושלם ב-1850 בטנל היל שבמחוז ויטפילד. מסילת ברזל שנייה, מסילת מזרח טנסי וג'ורג'יה, הושלמה ב-1852.

דלטון קרויה על שמו של הגנרל טריסטרם דלטון, שהיה חבר בסנאט ארצות הברית מטעם מדינת מסצ'וסטס.
===מלחמת האזרחים===
האירוע הראשון שהתרחש בדלטון במהלך מלחמת האזרחים האמריקנית היה "מרדף הקטרים הגדול" (Great Locomotive Chase) ב-12 באפריל 1862. יותר משנה לאחר מכן, ב-19-20 בספטמבר 1863, התחולל קרב בין כוחות גדולים של האיחוד ושל הקונפדרציה כמה ק"מ מערבית לדלטון, בצ'יקמוגה ומאוחר יותר בצ'טנוגה. המלחמה הגיעה למחוז ויטפילד באביב 1864, בפרוץ מערכת אטלנטה. קרב דלטון הראשון התנהל ב-7 במאי אותה שנה והסתיים כאשר ב-12 במאי השלים הגנרל ג'וזף א' ג'ונסטון את נסיגתו מהעיר. ב-14-15 באוגוסט אותה שנה התנהל קרב דלטון השני. במערכה של גנרל צבא הקונפדרציה, ג'ון בל הוד בטנסי, תקפו כוחות הפרשים של ג'וזף ווילר את מעוז האיחוד בטילטון לפני שעברו דרך דלטון ופניהם מערבה.

==תעשיית השטיחים==
דלטון קרויה לעיתים בשם "ברית שטיחים של העולם" והיא משכנת בתוכה יותר מ-150 מפעלים לייצור שטיחים. התעשייה מעסיקה יותר מ-30,000 עובדים במחוז ויטפילד. יותר מ-90% של השטיחים בעולם מיוצרים כיום בשטח של 100 ק"מ סביב לעיר.

==קישורים חיצוניים==

* [http://roadsidegeorgia.com/city/dalton.htmlhttp://roadsidegeorgia.com/city/dalton.html Roadside Georgia: Dalton History of Dalton, Georgia]
* 

==הערות שוליים==

קטגוריה:ג'ורג'יה: ערים
קטגוריה:יישובים שהוקמו ב-1847
חבובה כבירה

חבובה כבירה (תל קַנַס, Tell Qanas) הוא שמה הערבי של התיישבות מתקופת ארד קדום 2 הפרהיסטורית, בצפון סוריה של היום, במחוז חלב, בצד הסורי של נהר פרת. היישוב השתייך לעיר המדינה אורוכ בדרום מסופוטמיה, במרחק של כ-1,300 ק"מ מעיר האם. חבובה כבירה נוסדה במחצית תקופת אורוכ , בין 4000-3100 לפנה"ס, וממנה למדים על תהליך העיור וההתרחבות של ממלכת ארך באותה התקופה. 

== היסטוריה ==
שחזור של בית מחבובה כבירה, אוסף האגף למזרח קדום ב[[מוזיאון פרגמון בברלין]]
עיטורי מטבעות קרמיקה מחבובה כבירה, מוזיאון פרגמון
חבובה כבירה נבנתה ב-3500 לפנה"ס לערך על גבי מישור. העיר הייתה בעלת חומות ביצור חזקות. האתר ניטש על ידי מיישביו לאחר מספר דורות, וכנראה מעולם לא אוכלס מחדש. גודלו של האתר הוא 180 דונם לערך. השטח מוקם החומה גודלו כ-100 דונם.

ניתוח המבנה האורבני של האתר והתפתחותו מראה, שהאתר תוכנן וחולק לגושים וחלקות על פי משפחות, וכך נוצרו יחידות משפחתיות מורחבות. דרך מרכזית סלולה חצתה את האתר, כשמשני צידיו היו רחובות משניים, בעלי מערכת ניקוז, ביצורים ושערים ומבני ציבור. נבנו גם הרחבות מחוץ לשטח המבוצר. מבנה השלטון באתר היה מבוסס כנראה על מועצה של נציגי המשפחות או בתי אב שגרו באתר.

בנוסף לאתר זה, היו לאורוכ מספר אתרים נוספים שהיו שלוחות שלה, ביניהן ארסלן טפה , שכבה VIA, הסק הויוק (Hassek Höyük) שכבה V. אתר Jebel/Djebel Aruda (ליד  בסוריה), אתר Tepecik, בטורקיה של היום, שכבה III ואתר גודין טפה באיראן.

<mapframe latitude="36.92" longitude="42.23" zoom="4" width="400" height="300" align="center">
{
 "type": "FeatureCollection",
 "features": [
 {
 "type": "Feature", "properties": { "title": "ארסלן טפה" },
 "geometry": { "type": "Point", "coordinates": [38.381944, 38.361111568983 ] }
 },
 {
 "type": "Feature",
 "type": "Feature", "properties": { "title": "Godin Tepe" },
 "geometry": { "type": "Point", "coordinates": [ 48.066667, 34.516667] }
 },
 {
 "type": "Feature",
 "type": "Feature", "properties": { "title": "Tell es-Sweyhat" },
 "geometry": { "type": "Point", "coordinates": [38.253889,36.274167] }
 },
 {
 "type": "Feature",
 "properties": { "title": "חבובה כבירה", "marker-color": "0050d0" },
 "geometry": {"type": "Point", "coordinates": [ 38.060833, 36.150278 ] }
 }
 ]
}
</mapframe>

== ארכאולוגיה ==
האתר נחפר במשך תשע עונות מ-1969 ועד 1975, על ידי משלחת של החברה המזרחית הגרמנית , בניהולם של הארכאולוגים ארנסט היינריך (Ernst Heinrich) ואוה סטרומנגר (Eva Strommenger). החפירות נערכו במסגרת חפירות הצלה לקראת הקמת סכר טבקה על נהר פרת.

== קישורים חיצוניים ==

* [http://www.orient-gesellschaft.de/forschungen/projekt.php?p=16 DOG site for German dig] 
* [http://bareo.be/project/tell-kannas.html André Finet Archive Collection]
* [http://www.orient-gesellschaft.de/bildbrowser/images/100JahreDOG/00151.jpg מפת האתר]

==הערות שוליים==

קטגוריה:סוריה: אתרים ארכאולוגיים
עונת 1971/1972 בלה ליגה

עונת 1971/1972 הייתה העונה ה-41 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1971 והסתיימה ב-14 במאי 1972.

לראשונה הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה.

מליגת המשנה עלו ריאל בטיס, בורגוס, קורדובה, ודפורטיבו לה קורוניה.

ריאל מדריד זכתה בתואר וזאת בפעם ה-15 בתולדות המועדון.

קורדובה, סבאדל וסביליה ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק לאנריקה פורטה מגרנדה שכבש 17 שערים ב-30 משחקים.

"פרס זאמורה" לשוער הטוב ביותר הוענק לחואן אנטוניו דגוסטו ממאלגה שספג 28 שערים ב-17 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ריאל מדריד (אלופה)||34||19||9||6||51||27|| 24||47||העפלה לגביע האלופות
|- bgcolor=#97DEFF
|2|| ולנסיה||34||19||7||8||53||30|| 23||45|| העפלה לגביע אופ"א
|- bgcolor=#97DEFF
|3|| ברצלונה||34||17||9||8||40||26|| 14||43||העפלה לגביע אופ"א
|- bgcolor=#FFF5C4
|4|| אתלטיקו מדריד||34||14||11||9||45||28|| 17||39|| זכייה בגביע חנרליסימו, העפלה לגביע אירופה למחזיקות גביע.
|- bgcolor=#97DEFF
|5|| לאס פאלמס||34||15||8||11||40||36|| 4||38|| העפלה לגביע אופ"א
|-align="center" bgcolor="#EFEFEF"
|6|| גרנדה||34||14||8||12||40||34|| 6||36||
|-align="center"
|7|| מאלגה||34||9||17||8||27||31|| 4-||35||
|-align="center" bgcolor="#EFEFEF"
|8|| ריאל סוסיאדד||34||14||6||14||38||36|| 2||34||
|-align="center"
|9|| אתלטיק בילבאו||34||15||4||15||39||32|| 7||34||
|-align="center" bgcolor="#EFEFEF"
|10|| סלטה ויגו||34||10||13||11||37||42|| 5-||33||
|-align="center"
|11|| ריאל חיחון||34||12||8||14||41||37|| 4||32||
|-align="center" bgcolor="#EFEFEF"
|12|| אספניול||34||12||8||14||43||43|| 0||32||
|-align="center"
|13|| ריאל בטיס||34||10||10||14||25||45|| 20-||30||
|-align="center" bgcolor="#EFEFEF"
|14|| דפורטיבו לה קורוניה||34||11||8||15||28||38|| 10-||30||
|-align="center"
|15|| בורגוס||34||11||7||16||34||42|| 8-||29||
|-align="center" bgcolor="#FFCCCC"
|16|| סביליה||34||9||9||16||35||45|| 10- ||27|| ירדה ליגה
|-align="center" bgcolor="#FFCCCC"
|17|| קורדובה||34||6||13||15||32||51|| 19-||25|| ירדה ליגה
|-align="center" bgcolor="#FFCCCC"
|18|| סבאדל||34||7||9||18||27||52|| 25-||23|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| אנריקה פורטה
|גרנדה
|20
|-
|2
| חרמן דבורה
|לאס פאלמס
|15
|-
|3
| חואן מריה אמיאנו
|אספניול
|14
|-
|4
| קינו סיירה
|ולנסיה
|13
|-
|rowspan="3" |5
| ברנרדו אקוסטה
|סביליה
|rowspan="3"|12
|-
| פידל אוריארטה
|אתלטיק בילבאו
|-
| פרננדו אנסולה
|ריאל סוסיאדד
|-
|rowspan="2" |8
| פירי
|ריאל מדריד
|rowspan="2"|11
|-
| לואיס אראגונס
|אתלטיקו מדריד
|}

==קישורים חיצוניים==
* [http://www.rsssf.com/tabless/spanhist6979.html#7172 נתונים מפורטים מאתר rsssf]
* [http://www.bdfutbol.com/en/t/t1971-72.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1971
קטגוריה:תחרויות כדורגל ב-1972
פסאודוספירה

פסאודוספירה הוא מונח בגאומטריה לתיאור מגוון משטחים עם עקמומיות גאוס שלילית קבועה, כלומר דמויי "אוכף" בכל מקום. הפסאודוספירה זכתה לשמה משום שהיא ממלאה בגאומטריה ההיפרבולית תפקיד דומה לזה שממלא הכדור בגאומטריה אליפטית (לכדור יש עקמומיות גאוס חיובית קבועה).

== הפסאודוספירה התאורטית ==
במובן הכללי ביותר שלה, הפסאודוספירה עם רדיוס R הוא כל משטח עם עקמומיות גאוס <math>-\frac</math>, באנלוגיה לכדור עם רדיוס R, שהוא משטח עם עקמומיות
<math>\frac</math>. המונח נטבע על ידי אאוג'ניו בלטראמי במאמרו מ-1868 על מודלים של גאומטריה היפרבולית.

== טרקטריקויד ==
טרקטריקויד.
המונח "פסאודוספירה" מתייחס למשטח מסוים שנקרא טרקטריקויד: שנוצר על ידי סיבוב עקום הטרקטריקס מסביב לאסימפטוטה שלו. כדוגמה, חצי הפסאודוספירה (עם רדיוס 1) הוא משטח סיבוב שניתן להצגה פרמטרית באופן הבא:

<math>t \mapsto \left( t - \tanh{t}, \operatorname{sech}\,{t} \right), \quad \quad 0 \le t < \infty.</math>

זהו משטח עם עקמומיות גאוס שלילית קבועה ולכן הוא איזומטרי מקומית למישור ההיפרבולי.

== תכונות הפסאודוספירה ==
* שטח הפנים הכולל של פסאודוספירה "מנורמלת" (בעלת עקמומיות גאוס קבועה 1-) הוא <math>4\pi </math>; בדיוק כמו שטח הפנים של ספירה עם עקמומיות גאוס 1+. ניתן להסביר תוצאה זאת כמסקנה מיידית ממשפט גאוס-בונה: אם נסתכל על כל אחת ממחציות הפסאודוספירה ונמתח מכל נקודה על שפת הדיסקה המרכזית מסילה גאודזית בכיוון מרכז הדיסקה, יתקבלו אינסוף רצועות פסאודוספיריות המהוות למעשה משולשים גאודזיים אינפיניטסימליים, והמגרעת הזוויתית של משולשים אלו יחסית לשטחם (על פי משפט גאוס-בונה). מכיוון ששתיים מצלעותיו של כל משולש כזה "נפגשות באינסוף", זווית אחת בכל משולש כזה היא בדיוק 0 מעלות, בעוד ששתי הזוויות האחרות מסתכמות ל-<math> \pi - \epsilon </math> כאשר <math> \epsilon </math> היא הזווית המרכזית המתאימה לקשת המעגל (האינפיניטסימלית) המחברת בין שתי נקודות סמוכות על שפת הדיסקה המרכזית. לפיכך, המגרעת הזוויתית הכוללת של כל המשולשים הללו היא כגודל הזווית המרכזית של מעגל שלם - <math>2\pi </math>, וזהו גם שטחה של מחצית הפסאודוספירה. את אותו התהליך ניתן להפעיל באופן דומה על מחצית ספירת יחידה כדי לקבל הוכחה מגאומטריה דיפרנציאלית לכך ששטחה <math>2\pi </math>; ההבדל הקונספטואלי בין המקרה הספירי למקרה הפסאודוספירי הוא שבראשון הגיאודזות נפגשות לאחר מרחק סופי (בקטבים של הכדור) בעוד שבמקרה השני הן נפגשות רק "באינסוף". באופן כללי יותר, שטח הפנים הכולל של פסאודוספירה עם רדיוס R הוא <math>4\pi R^2</math>, בדומה לכדור עם רדיוס R.

* נפח הפסאודוספירה הוא <math>\frac \pi R^3</math>, כמחצית מנפח כדור עם רדיוס R.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:צורות גאומטריות
קטגוריה:גאומטריה דיפרנציאלית
נמל התעופה הבין-לאומי ולדיווסטוק

נמל התעופה הבין-לאומי ולדיווסטוק (ברוסית: Международный аэропорт Владивосток) הוא נמל תעופה בינלאומי ליד העיירה ארטיום במחוז פרימוריה שברוסיה, 44 ק"מ צפונית לעיר ולדיווסטוק. בעבר נודע גם בשם נמל התעופה קנביצ'י על שם הכפר הסמוך.

==היסטוריה==
ב-1931 נבנה נמל התעופה ולדיווסטוק וב-1932 החלו להתבצע בו טיסות מסחריות. לאחר מלחמת העולם השנייה שימש נמל התעופה למטוסים לצורכי חקלאות, פיקוח ומחקר על חופים ויערות במזרח הרחוק. טיסת נוסעים בין ולדיווסטוק ומוסקבה התבצעה לראשונה ב-1948 באמצעות מטוס איליושין 12. בין 1959 ל-1964 נבנה קומפלקס מתקני קרקע על מנת שהנמל יוכל לקבל מטוסים גדולים יותר.

==קישורים חיצוניים==

* 

ולדיווסטוק
קטגוריה:ולדיווסטוק
וילי קורסרי

וילי קורסרי (; 26 בדצמבר 1897 – 11 במאי 1998) הייתה סופרת ושחקנית הולנדית. בין ספריה הידועים ביותר שגם תורגמו לעברית "בלי מדים" ו"משלנו...".

== ביוגרפיה ==
וילי קורסרי נולדה בסינט-פיטרס-יטה , בלגיה. אביה, קורנליוס ניקולאס שמידט היה זמר ופסל ואמה. אליזבת כריסטינה בניט, הייתה מוזיקאית. שמה האמיתי היה וילהלמינה אנגלה דַווֶנְס-שמידט ווילי קורסרי היה שם העט ושם הבמה שלה. הספר הראשון שכתבה היה Nummers, אם כי לא הראשון שיצא לאור. היא הייתה סופרת ידועת-שם בהולנד, וספריה הרבים תורגמו לשפות רבות. בין השאר כתבה רומנים, ספרי מתח, מחזות ותסכיתים. ספריה התפרסמו באנגלית, צרפתית, גרמנית, דנית, שוודית, נורווגית, צ'כית, הונגרית, איטלקית ועברית. 

אביה ייעד אותה להיות זמרת אופרה אולם קולה התאים יותר להופעות בקברטים. היא התמידה בכך עד 1932. בשנות מלחמת העולם השנייה הסתירה עריק גרמני מהצבא ונאסרה, אולם שוחררה בגלל חוסר בראיות. פופולריות הגיעה לשיא בשנות ה-50 של המאה העשרים. 

וילי קורסרי מתה באמסטלפיין, הולנד בשנת 1998.

== ספריה שתורגמו לעברית ==
* "בלי מדים"
* משלנו... (ספר), 1945, תרגום שמואל שניצר, הוצאת המתמיד, 1957

==קישורים חיצוניים==

* 

== הערות שוליים==

קטגוריה:סופרות הולנדיות הידועות בשם עט
קטגוריה:סופרות הולנדיות
קטגוריה:הולנדיות שנולדו ב-1897
קטגוריה:הולנדים שנולדו ב-1897
קטגוריה:נפטרות ב-1998
קטגוריה:הולנדים שנפטרו ב-1998
מרי טראמפ

מרי אן מקלוד טראמפ (באנגלית: Mary Anne MacLeod Trump; 10 במאי 1912 – 7 באוגוסט 2000) הייתה אמו של איש העסקים, יזם הבנייה וכוכב הריאליטי, דונלד טראמפ, שנבחר לנשיא ארצות הברית ה-45 בשנת 2016, כ-16 שנים לאחר מותה.

== ביוגרפיה ==

מרי אן מקלוד נולדה בכפר טונג באי לואיס, שבארכיפלג לואיס והריס בסקוטלנד. היא הייתה הצעירה מבין עשרה ילדים שנולדו למרי ולמלקולם, שהיה חוואי ודייג. במשק הבית שלהם דיברו גאלית. כשהתבגרה, עברה לגור בגלאזגו.

ב-2 במאי 1930 היגרה מגלאזגו, על סיפון האונייה "טרנסילבניה", שהגיעה לניו יורק ב-11 במאי, יום לאחר יום הולדתה ה-18. בהגיעה לאמריקה עם 50 דולרים, עברה להתגורר עם אחותה הגדולה, כריסטינה, בלונג איילנד. היא התפרנסה כעובדת משק בית במשך לפחות ארבע שנים וכך גם נרשמה במפקד האוכלוסין של ארצות הברית.

בתחילת שנות ה-30 הכירה מקלוד, במהלך נשף, את פרד טראמפ. השניים נישאו בינואר 1936 בטקס שנערך בכנסייה פרסביטריאנית. לאחר הטקס הדתי, נערכה קבלת פנים במלון קרלייל במנהטן. אף על פי שבאותה עת טראמפ כבר היה מבוסס כלכלית, בשל עיסוקיו בתחומי היזמות והבנייה, נכחו באירוע 25 אורחים בלבד. הזוג התגורר בשכונת ג'מייקה, אשר ברובע קווינס, ניו יורק.

ב-5 באפריל 1937 ילדה מרי טראמפ את בתם הראשונה, מריאן טראמפ, ששימשה בתחילת המאה ה-21 כשופטת, ואחריה את פרדריק ג'וניור (1938–1981), אליזבת (נולדה ב-1942), דונלד (נולד ב-1946) ורוברט (1948–2020).

ב-10 במרץ 1942 התאזרחה.

ב-31 באוקטובר 1991, כשהייתה בת 79, נשדדה טראמפ באלימות קשה סמוך לביתה בקווינס. היא ספגה חבלות שגרמו לה שבר בצלעות, חבלות בפנים, שטף דם במוח, ונזק בלתי הפיך בראייתה ושמיעתה. נהג משאית בשם הרברט לורנס לכד את התוקף, נער בן 16, והוא נשפט והורשע בתקיפה.

בעלה פרד נפטר ב-25 ביוני 1999 והיא נפטרה כעבור שנה וחודשיים, ב-7 באוגוסט 2000. היא נקברה לצד בעלה ובנה, פרדריק ג'וניור, בקווינס.

== משפחה ==

== קישורים חיצוניים ==

* 
* 

== הערות שוליים ==

קטגוריה:אמהות של נשיאי ארצות הברית
מרי
קטגוריה:ניו יורק: אישים
קטגוריה:אמריקאים שנולדו ב-1912
קטגוריה:אמריקאיות שנולדו ב-1912
קטגוריה:אמריקאים שנפטרו ב-2000
קטגוריה:אמריקאיות שנפטרו ב-2000
אני ואתה (שיר של רחל)

המשוררת רחל בלובשטיין-סלע

אֲנִי וְאַתָּה הוא שיר שכתבה רחל המשוררת שנכלל באוסף שיריה מנגד.

== מילות השיר ==

== מבנה השיר ותכניו ==
השיר משולב בחריזה חובקת והוא בנוי משלושה בתים.

רחל דנה בשיר על המוסכמות החברתיות לפיהן האישה צריכה לחכות שהגבר ינסה לפנות אליה. בשיר רחל מבקרת מוסכמה זו, כפי שניתן לראות בתגובתו של הגבר בשיר לדבריה של הדוברת.

לרחל יש חבר. החבר יותר שקט ממנה והיא ממתינה יותר ממנו. היא אומרת שבתוך השקט, יש מבוך סודי, שבתוכן יש דרכים ללא מוצא דרך.

רחל לא רוצה להתחיל וליזום משהו ביניהן. היא מחכה וממתינה לאות כלשהו מחברה. היא עשתה זאת כי בעבר היה נהוג שהגבר יתחיל ולא האישה.

החבר לועג לרחל ואומר כי היא עקשנית. כל מה שהם יעשו, כל אחד מהם יבין ואז דרך שבתוך המבוך הסודי תראה כללא מוצא.

== לחנים וביצועים ==
להקת צבע טרי ביצעה את שירת היצירה בלחן של שייקה פייקוב.

== קישורים חיצוניים ==

* 
* רחל המשוררת, [http://benyehuda.org/rachel/Rac095.html אני ואתה], באתר פרויקט בן-יהודה
* [http://hebrew-academy.org.il/2011/11/15/עוקמני-בשיר-אני-ואתה/ עוקמני בשיר "אני ואתה"], האקדמיה ללשון העברית, 15 בנובמבר 2011

== הערות שוליים ==

קטגוריה:שירי שנות ה-1920
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:שירים שהולחנו על ידי שייקה פייקוב
אני (שיר)

המשוררת רחל בלובשטיין-סלע
"אֲנִי" הוא שיר של המשוררת רחל. הוא נכתב בתרפ"ז 1927 ונכלל באוסף שיריה ספיח.

== מילות השיר ==

== מבנה השיר ותכניו ==
השיר בנוי משלושה בתים ונכתב בצורה של ביוגרפיה עצמית שבה היא מזכירה את העבר וההווה שלה.

בהווה, היא מספרת שהיא שקטה כמו מימי אגם אשר לא זורמים מהר כמו הכנרת. היא אוהבת ימי חול מכיוון שהם רגילים. אהבתה גדולה לתמימות כעיני התינוקות שרואים רק את התום והטוב שבעולם. בנוסף, היא אוהבת הוא שיריו של פרנסיס ז'ם אשר מביעים שקט, תמימות וכו'. בשירים אלה, רחל ראתה גם את עצמה בתקופה שבה היא קבלה את העולם כמו שהוא בלי ביקורות ובלי טענות.

בעבר, הנפש שלה הרגישה כמו חמשת המלאכים ולבשה בגדי ארגמן כמו שיש למלך או למלכה המעיד על ביטחון גדול. בראש ההרים היה לה שיא בביטחון שלה כאשר התאחדה עם והייתה לה המון גאווה. בנוסף, היא צעקה כמו נשר, מלך העופות, כאשר הוא יוצא מקינו וצורח.

היא אומרת שהתקופות משתנות. מה שכך היה היה ומה שעכשיו הוא שונה. היא עכשיו שקטה כמו אגם שאין לו שום כוח, מלכות ועוצמה.

== לחנים וביצועים ==
* חוה אלברשטיין ביצעה את שירת היצירה בלחן של דני ליטני. בנוסף, שיר זה נמצא באוסף ביצועיה לשירי רחל אשר יצא ב-1968.
* השיר מופיע באלבומה של דורית ראובני, "כזאת אני" (1974), בלחנה של דפנה אילת.
* אחינועם ניני ביצעה את שירת היצירה בלחן של גיל דור.

== ראו גם ==
* רק על עצמי

== קישורים חיצוניים ==

* רחל המשוררת, [http://benyehuda.org/rachel/Rac026.html אני], באתר פרויקט בן-יהודה

== הערות שוליים ==

קטגוריה:שירי 1927
קטגוריה:שירים בעברית
קטגוריה:שירי דורית ראובני
קטגוריה:שירים שנכתבו על ידי רחל המשוררת
קטגוריה:שירים שהולחנו על ידי דפנה אילת
פרויקט הקרמיקה הלבנטינית

פרויקט הקרמיקה הלבנטינית (באנגלית: The Levantine Ceramics Project, בראשי תיבות: LCP) הוא מיזם שנועד לאפשר איסוף מידע שיטתי על כלי החרס (הנקראים על ידי הארכאולוגים כלי קרמיקה) הנמצאים באתרים ארכאולוגים באזור הלבנט. בצורה אינטראקטיבית ומדעית, ובכך להקל על המחקר הארכאולוגי של חוקרים וארכאולוגים בנושא. הפרויקט הוקם בשנת 2011 על ידי פרופסור אנדראה ברלין (Andrea M. Berlin) מאוניברסיטת בוסטון.

==הפרויקט==
לפרויקט שני מרכיבים: אתר אינטראקטיבי וסדנאות תקופתיות. הפרויקט עוסק בכל התקופות הקרמיות מהתקופה הנאוליתית מ-5500 לפנה"ס ועד סוף התקופה העות'מאנית בשנת 1920, וכולל את כל אזורי הלבנט, שטחים הנמצאים בטורקיה, סוריה, לבנון, קפריסין, ארץ ישראל, ירדן, ומצרים. מטרת הפרויקט היא לייצר מאגר מידע דיגיטלי גדול אשר יקל על החוקרים לשתף פעולה ולחפש עדויות קרמיות.

המאגר מכיל מידע על כלים, צורות, חומרים, ומידע פטרוגרפי העוסק בזיהוי מקום ייצור על סמך הרכב החומר ממנו עשוי הכלי. הפרויקט ואתר האינטרנט הוקמו כדי לשמש כלי מחקר חדש, אשר מעבר להיותו מאגר מידע קרמי גדול, יקשר בין חוקרים ויעודד מחקר.

הפרויקט מקיים אחת לשנה סדנת עבודה שבו נפגשים החוקרים, מציגים את הגילויים החדשים שלהם, ודנים בנושאים משותפים. הסדנאות החלו להתקיים ב-2012. הסדנה הראשונה התקיימה באתונה, יוון. בנוסף, התקיימו סדנאות בישראל, בירושלים ובחיפה, בבלגיה בלוון, צרפת בליון, ארצות הברית באן ארבור במישיגן ובבוסטון. הסדנאות פתוחות לחוקרים וסטודנטים, ולכל מי שמעוניין בחקר כלי חרס מאזור הלבנט.

אתר האינטרנט פתוח לציבור הרחב לחיפוש וצפייה. באתר מופיעים גם חומרים אשר טרם פורסמו וגם חומרים שפורסמו לפני שנים רבות. חוקרים מכל העולם יכולים להעלות מידע חדש לאתר (לאחר הרשמה).

==תרומותיו העיקריות של הפרויקט==
*שיתוף מידע שהוא קריטי למחקר הארכאולוגי בין חוקרים, אשר אלמלא האתר והסדנאות, ככל הנראה לא היו נפגשים (לדוגמה חוקרים ישראלים וחוקרים סורים).
*מתן יכולת להשוות בין ערכים באתר, לזהות טעויות, לזהות ערכים שייתכן וזהים ויש לאחדם. האתר מספק פלטפורמה נוחה ביותר לתקשורת בין מזיני ערכים שונים, דיון על סוגיות שבמחקר ובכך מסייע לקידום המחקר.
*הוא משמש כבסיס נתונים הנגיש לכולם. ניתן להעלות ערכים שיהיו זמינים רק לחוקרים עצמם, כמו גם ערכים הפתוחים לכולם. חוקרים יכולים לסנן את מאגר הנתונים לפי מספר רב של פרמטרים.

==קישורים חיצוניים==

*[https://www.levantineceramics.org אתר פרויקט הקרמיקה הלבנטינית] 
*[http://asorblog.org/2014/07/03/levantine-ceramics-project-lcp-videos/ מידע על הפרויקט כולל סרטוני הסברה] באתר בית הספר האמריקאי לחקר המזרח
*[http://www.aiar.org/the-levantine-ceramics-project-lcp-workshop/ The Levantine Ceramics Project (LCP) Workshop], סדנת עבודה בפרויקט במכון אולברייט למחקר ארכאולוגי שהתקיים ב-2014
*[http://csanet.org/newsletter/winter14/nlw1401.html The Levantine Ceramics Project], מאמר של Andrea M. Berlin באתר The CSA Newsletter

==הערות שוליים==

קטגוריה:מכוני מחקר לארכאולוגיה
קטגוריה:קדרות בארץ ישראל בעת העתיקה
מיסטרל (רוח)

תיאור היווצרות רוח המיסטרל, עקב רמה ברומטרית באוקיינוס האטלנטי ושקע ברומטרי בים הצפוני, רוח שעוברת את דרום צרפת ומשפיעה על הים התיכון.
המיסטרל היא רוח חזקה, קרה, צפונית/צפון-מערבית בדרך כלל, מאזור מפרץ ביסקאיה בצרפת, בחוף האטלנטי, אל מפרץ ליון, שבצפון חוף הים התיכון. הרוח מגיעה למהירויות של 66–80 ומעלה קמ"ש; היא יכולה לעיתים אף לעבור 180 קמ"ש.

הרוח אופיינית לחורף ולאביב וחוזקה מתעצם דווקא בחילופי עונות אלו, אך תיתכן בכל עונות השנה. על פי המדווח מהירותה אינה יורדת מ-30 קמ"ש, והיא יכולה להימשך בין 65 שעות רצופות, עד כמה ימים.

בצרפת השם מתייחס לרוח חזקה, קרה, צפונית או צפון מערבית, הצוברת תאוצה, בעוברה בעמקי נהרות הרון והדורנס, לכיוון שפלת הים-התיכון באזור הקאמארג. הרוח משפיעה על אזורי הלנגדוק והפרובאנס, שם היא מורגשת כרוח מערבית חזקה. יש למיסטרל השפעה חזקה לאורך החוף הים-תיכוני של צרפת, ולעיתים קרובות נוצרות סופות וסערות פתאומיות בים בין קורסיקה לאיים הבלאריים.

המיסטרל מביא עמו לרוב מזג אוויר בהיר; רוח זו היא גורם חשוב באקלים של פרובאנס. מהירותה הממוצעת ביום היא כ-50 קמ"ש ויותר, והיא גוברת בלילה. בדרך כלל המיסטרל נושבת במשך יותר מיומיים, לעיתים אף יותר משבוע.
דומה לרוח המיסטרל היא רוח הטראמונטן - רוח קרה ועזה, צפונית או צפון-מערבית (בלאנגדוק התחתון, ברוסיון, בקטלוניה ובאיים הבלאריים). רוח הטראמונטן דומה למיסטרל בגורמי היווצרותה ובהשפעותיה, אך היא נושבת ב"מסדרון אוויר" אחר: היא מתעצמת בעוברה בין הרי הפירנאים והמאסיף סנטרל - בעוד המיסטרל נושבת בתוך עמק הרון, בין האלפים למאסיף סנטרל.

==קישורים חיצוניים==

* [http://ggweather.com/winds.html אתר "שמות הרוחות"] כולל הסבר על המיסטרל - באנגלית
* [https://www.nrlmry.navy.mil/sat_training/world_wind_regimes/mistral/index.html הרוחות המיסטריאליות] באתר מעבדות המחקר הרשמיות של ארצות הברית (United States Naval Research Laboratory) - אנגלית
* 

קטגוריה:צרפת: מדע וטכנולוגיה
קטגוריה:רוחות
קטגוריה:אקלים ים-תיכוני
ריקי גל (אלבום)

ריקי גל הוא אלבום הבכורה של הזמרת ריקי גל, שיצא במרץ 1987.

== הפקה ==
בשנת 1986 עבד מתי כספי על אלבום וחיפש זמרת שתבצע אותו. הוא סבר שהשירים הללו לא התאימו לאופי שלו כזמר ולא התאימו לקול שלו. לאחר התלבטויות רבות הבין כספי שהשירים האלו מתאימים לקול הרבה יותר נוקב ומתכתי, שיש בו אנרגיות שאינן מצויות בקולו. "פתאום קיבלתי הארה", אומר כספי, "והבנתי שזה מתאים לריקי. פניתי אליה, ומשם זה התחיל".

גל הסכימה מיד. השניים נכנסו לאולפן וכעבור שנה, ב-1987 יצא אלבום הבכורה של ריקי גל, בהפקתו המוזיקלית של מתי כספי, שגם הלחין ועיבד את כל שירי האלבום, שהיו ברובם בסגנון רוק. האלבום הציג את גל כזמרת רוק חושנית ומלאת עוצמה.

השירים שהפרסמו מתוך האלבום היו: "ליל שרב" ו"הנה פתחתי חלון" שכתב נתן זך, "מערבה מכאן" שכתבה תרצה אתר ו"ילד אסור ילד מותר" שכתב יעקב גלעד.
כמו כן נכלל באלבום שיר בשם "נערת הרוק" שהלחין כספי למילים של יצחק לאור. השיר נפסל לשידור בתחנות הרדיו בעקבות תוכנו, המכיל ביטויים מיניים בוטים. רק מאוחר יותר הותר לתחנות הרדיו להשמיע את השיר.

האלבום זכה להצלחה והגיע למעמד "אלבום זהב".

==שירי האלבום==

* לחנים, עיבודים והפקה מוזיקלית - מתי כספי.
* בתקליט: שירים 1–4 - צד א', שירים 5–9 - צד ב'.

==משתתפים באלבום==
=====נגנים=====
* מתי כספי: תופים, פסנתר אקוסטי, מפוחית, פסנתר פנדר, קונגוס, גיטרה בס (ב-"ליל שרב"), קלווינט, כלי הקשה, אפקטים, קולות, סינטיסייזר Yamaha G.S.-1.
* חיים רומנו: גיטרה חשמלית, גיטרה סולו.
* רמי לוין: פסנתר אקוסטי, קלידים, פסנתר פנדר, סינטיסייזרים: Yamaha DX7, Yamaha G.S.-1.
* ארז נץ: גיטרה סולו, גיטרה חשמלית.
* קובי כהן: גיטרה בס. (חוץ מ-"ליל שרב").
* להקת פיקוד המרכז: מחיאות כפיים (בשיר "פה ושם").

=====קרדיטים=====
* הוקלט באולפני "טריטון", 1987.
* טכנאי הקלטה ומיקס: יעקב מורנו.
* עוזר טכנאי: יועד נבו.

* מפיק: דודו אלהרר.
* עוזרת הפקה: עפרה קיזי.
* מפיק אחראי: זאב אולמן.

* צילום עטיפה: יקי הלפרין.
* צילום אחורי: רויטל אמיתי-טביב.
* סדר צילום: א.ס. בע"מ.
* עיצוב עטיפה: מיכל לויט.

== קישורים חיצוניים ==

* 
* 
*[https://omny.fm/shows/one-song/81cab11c-0f89-4b1d-80db-acdd0141dc4d ילד אסור ילד מותר | ריקי גל], פרק מההסכת "שיר אחד" של כאן - תאגיד השידור הישראלי, 1 במרץ 2021

==הערות שוליים==

קטגוריה:אלבומי בכורה מ-1987
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון